|  |  |
| --- | --- |
| **Tantárgy** neve: **Gyógypedagógiai kutatások módszertana NBP\_GP201G2** | **Kreditértéke: 2** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”: 100% gyakorlat 0% elmélet** | |
| A **tanóra típusa**: **szeminárium** és **óraszáma**: **30 óra** az adott **félévben**,  Az adott ismeret átadásában alkalmazandó **további** **módok, jellemzők**: A hallgatók a gyakorlat folyamán kutatási témát választanak. A félév ezt követő óráikon feladatuk, hogy a megszerzett ismereteket választott témájuknak megfelelően rendszerezzék és elkészítsék egy konkrét kutatás részletes tervezetét. | |
| A **számonkérés** módja: **gyakorlati jegy**  Az ismeretellenőrzésben alkalmazandó **további** **módok:** A félév végére a hallgatók egy szakspecifikus kutatási tervet készítenek. A kutatási tervet írásban adják le. Mellékletként a kutatási folyamatot bemutató PowerPoint diasorozatot is mellékelik. | |
| A tantárgy **tantervi helye**: **6. félév** | |
| Előtanulmányi feltételek: | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja:** a gyógypedagógus hallgatók bevezetése a tudományos kutatás világába. Cél továbbá a tudományos megismerés sajátosságainak ismerete, a különböző tudományterületek, tudományágak specifikumainak megkülönböztetése. A kurzus során a hallgatók átfogó ismeretekre és tesznek szert a neveléstudományi, a pedagógiai, a gyógypedagógiai, valamint a fogyatékosságtudományi kutatások specifikumairól, sajátosságairól. A gyakorlat ideje alatt megalapozzuk tudományos kutatói kompetenciáikat ezeken a területeken.  **Témák:**   1. **Bevezetés** a kutatásmódszertanba. A gyógypedagógiai kutatást befolyásoló etikai, kutatásetikai és jogi keretek. Önálló munka – interpretáció – plágium kérdése. A tudományos megismerés jellemzői: tudomány – áltudomány, a tudományos elméletek, tudományos írásművek jellemzői, a tudomány világának határai (a gyógypedagógia szakhoz kapcsolódó problémakör segítségével). Tudományos kutatás tervezése, témaválasztás szabályai. 2. **A kutatási folyamat lépései**. A pedagógiai és gyógypedagógiai kutatás tárgya, jellemzői. A nevelői valóság tudományos megvilágítása. Etikai szempontok a tudományos kutatásban. A kutatási terv elkészítése: témaválasztás, a szakirodalom feldolgozása, konceptualizálás és operacionalizálás, elemzési egységek, mintavétel. A pedagógiai és gyógypedagógiai kutatások típusai: terepkutatás, történeti kutatás, dokumentumelemzés, kérdőíves vizsgálatok, mérhető jelenségek vizsgálata: a tesztelés. Tények és adatok gyűjtése. Kvantitatív adatok elemzése: elemzés alapfokon: leíró statisztika. Hipotézisvizsgálatok és többváltozós elemzési technikák. A kutatási beszámoló szerkezete és tartalma. 3. **A tudományos szaknyelv alkalmazásának szabályai**, a szakmunkáknak és előadásoknak stiláris és retorikai jellemzői, kritériumai. (Szemináriumi dolgozat, referátum, tanulmány, disszeminációs előadás, tudományos előadás.)   A tudományos írásmű szerkezete (Bevezetés: a témaválasztás indoklása, hipotézisek, felhasznált irodalom, alkalmazott módszerek; Téma kidolgozása; Befejezés: összefoglalás, tézisek, konklúzió), idézés és jegyzetelés szakterületi rendszere. Irodalomjegyzék összeállításának szabályai.  A gyógypedagógiai és fogyatékosságtudományi szakterületi tájékozódás hazai és nemzetközi forrásai: a magyar könyvtári (levéltári, gyűjteményi stb.) rendszer. A gyógypedagógia legfontosabb primer és szekunder forrástípusai. Általános dokumentumtípusok (annotáció, referátum, tömörítvény, recenzió, bibliográfia, szemletanulmány).  A Tittel Pál Könyvtár és Médiacentrum könyvtári infrastruktúrájának a megismerése, a szakkönyvállomány elhelyezkedése. Könyvtárhasználat a gyakorlatban, offline és online források az EKE-en, offline és online forráskeresési technikák. A gyógypedagógia szakterületének magyar és idegen nyelvű adatbázisai.  A forráskutatás – és feldolgozás folyamata I. A kutatási kérdés megfogalmazása és a megfelelő tájékozódási eszközök kiválasztása, konkrét szakirodalom keresése az EKE online és offline állományában.  A forráskutatás – és feldolgozás folyamata II. A szakirodalom feldolgozásának módszerei (cédulázás, számítógépes nyilvántartás), kutatói bibliográfia-összeállító szoftverek (pl. EndNote vagy Mendeley használata).   1. **Ismerkedés az inkluzív fogyatékosságtudományi kutatások módszertanával** és a participatív kutatói részvétel lehetőségeivel. (Köztudomású, hogy ez az irányzat arra fókuszál, hogy a fogyatékosságtudományi kutatásokban az eddiginél nagyon szerephez jussanak az érintett participatív kutatók. Az ő emancipálásuk a kutatás hitelességét garantálja.)   Konkrét esettanulmányként egy lezárt, gyógypedagógiai kutatási folyamat bemutatása, elemzése. | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| **Kötelező irodalom:**   * Eco, Umberto (2002): Hogyan írjunk szakdolgozatot. Budapest: Kairosz Kiadó, * Babbie, Earl( 2002): A társadalomtudományi kutatás gyakorlata. Budapest: Balassi Kiadó, * Kontra József (2011): A pedagógiai kutatások módszertana. Kaposvári Egyetem. Kaposvár.. <http://mek.oszk.hu/12600/12648/12648.pdf> * Gál Zita (2013): Gyógypedagógiai pszichodiagnosztika. Szegedi Tudományegyetem. Mentorháló <http://www.jgypk.hu/mentorhalo/tananyag/Gyogypedagogiai%20pszichodiagnosztika/index.html> * Sándor Anikó (2018): „Az együttgondolkodásból fakadó többlettudás az értelme” Az inkluzív kutatás módszertana egy fogyatékosságtudományi kutatás tapasztalatai tükrében: Gyógypedagógiai Szemle, 2018.. 1. sz.   **Ajánlott irodalom:**   * Csíkos Csaba (2009): Mintavétel a kvantitatív pedagógiai kutatásban. Gondolat Kiadó, Budapest. * Csíkos Csaba (2012): Pedagógiai kísérletek kutatásmódszertana. Gondolat Kiadói Kör Budapest. * Marton Klára (szerk.)(2009): Neurokognitív fejlődési zavarok vizsgálata és terápiája - Példák a bizonyítékon alapuló gyakorlatra. ELTE Eötvös Kiadó. Budapest. * Siró Béla (2007): Könyvtári ismeretek, könyvtárhasználat, információtechnika. Pedellus, Debrecen. | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**  * Tájékozott a szakterületein alkalmazható alapvető digitális eszközök alkalmazhatóságában, ismeri szakterületén/szakterületein a tanulói képességekhez illeszthető digitális tanulási, fejlesztési lehetőségeket, eszközöket, környezeteket. * Ismeri a fogyatékossággal élő személyekkel kapcsolatos alapvető specifikus kutatásmódszertani kérdéseket, módszereket és kutatásetikai alapelveket. Ismeri a szakmai együttműködés és team-munka alapelveit, útjait és megvalósításának módszertanait.  1. **képességei**  * Képes a társadalom változó digitális környezeti kihívásainak megismerésére, pedagógiai, gyógypedagógiai szempontú értelmezésére, értékelésére, a szakterületein mindezeknek a tanítási-tanulási, fejlesztési, habilitációs, rehabilitációs folyamat során produktív, gyakorlatias, a gyermekek/fiatalok/felnőttek képességeit figyelembe vevő implementálására. * Alapvető kutatásmódszertani ismereteit az adott fogyatékossági csoportnak megfelelően adaptív módon alkalmazza, felismeri, hogy az adott fogyatékossági csoportnak és kutatási témának megfelelően milyen kutatási módszert célszerű alkalmazni. Lehetőség szerint inkluzív kutatásmódszertani eljárásokra törekszik. * Tudományos igényű szakszövegeket a saját szakterületén legalább egy idegen nyelven is önállóan olvas, a fogyatékosságügy és gyógypedagógia alapvető szakirodalmait megérti, szakszerűen reflektál rájuk, és képes azokat használni egy tudományos dolgozat megírásához a megfelelő hivatkozásokkal. * Felismeri egy módszer tudományos megalapozottságának meglétét vagy hiányát. * Képes a szakmai képzéssel és különösen a saját szakterületével/szakterületeivel kapcsolatos gondolatok, érzések és tények szóban és írásban történő megértésére, kifejezésére és értelmezésére különböző társadalmi, gazdasági és kulturális kontextusokban.  1. **attitűdje**  * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára. * Nyitott a digitális technológiák, infokommunikációs eszközök és a hozzájuk kapcsolódó módszertani eljárások megismerésére. * A fogyatékos emberekkel kapcsolatos társadalmi és történeti folyamatokat, megközelítéseket összefüggéseiben látja, ezeken keresztül reflektál a jelen problémáira, ezekről megalapozott szakmai véleményt formál, és kulturált vitát folytat. * Fogyatékos személyekkel kapcsolatos kutatásai során teljes mértékben törekszik a fogyatékossággal kapcsolatos etikai problémák figyelembe vételére.  1. **autonómiája és felelőssége**  * Tudatosan képviseli a gyógypedagógia és határtudományai/társtudományai módszertani kultúráját * Tudományosan és módszertanilag megalapozott fogyatékosságügyi és gyógypedagógiai nézeteit és döntéseit felelősséggel vállalja. * Szakmai együttműködések kialakításában és fenntartásában kezdeményező szerepet tölt be, gyógypedagógiai tevékenységén túl felelősséget vállal intézménye küldetéséért | |
| **Tantárgy felelőse: Prof. dr. habil. Pukánszky Béla PhD. DSc. egyetemi tanár** | |
| **Tantárgy oktatásába bevont oktató: Nagyné Dr. Klujber Márta PhD. egyetemi adjunktus** | |